Document ID: 32007R1470

REGULAMENTUL (CE) NR. 1470/2007 AL COMISIEI
din 13 decembrie 2007
de modificare a Regulamentului (CEE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de colectare de date contabile agricole privind veniturile și activitatea economică a exploatațiilor agricole în Comunitatea Economică Europeană (1), în special articolul 4 alineatul (4),
întrucât:
(1)
Anexa I la Regulamentul (CEE) nr. 1859/82 al Comisiei (2) stabilește numărul exploatațiilor cu evidență contabilă proprie pe diviziune.
(2)
Având în vedere modificările survenite în structurile agricole italiene și îmbunătățirea metodelor statistice utilizate pentru a defini numărul de exploatații care urmează să fie selectate în funcție de regiune, de orientarea tehnico-economică și de dimensiunea economică, numărul exploatațiilor cu evidență contabilă proprie pe diviziune pentru Italia trebuie modificat, astfel încât să se obțină un eșantion mai reprezentativ al tipurilor de exploatații prezente în câmpul de observație.
(3)
Având în vedere modificările survenite în structurile agricole poloneze și creșterea numărului de tipuri de orientare tehnico-economică utilizate în vederea stratificării câmpului de observație, numărul exploatațiilor cu evidență contabilă proprie pe diviziune pentru Polonia trebuie modificat, astfel încât să se obțină un eșantion mai reprezentativ al tipurilor de exploatații prezente în câmpul de observație.
(4)
Ca urmare a fuzionării circumscripțiilor „Entre Douro e Minho e Beira Litoral” și „Trás-os-montes e Beira Interior” într-o singură diviziune intitulată „Norte e Centro” prin Regulamentul (CE) nr. 1469/2007 al Comisiei din 13 decembrie 2007 de modificare a anexei la Regulamentul nr. 79/65/CEE al Consiliului cu privire la lista diviziunilor (3), numărul exploatațiilor cu evidență contabilă proprie pe diviziune pentru Portugalia trebuie modificat.
(5)
Prin urmare, Regulamentul (CEE) nr. 1859/82 ar trebui modificat în consecință.
(6)
Măsurile prevăzute în prezentul regulament sunt conforme cu avizul Comitetului comunitar pentru rețeaua de date contabile agricole,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 1859/82 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu anul contabil 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 2007.

Labels: 18
19
6